Europos Sąjungos ir Islandijos

SUSITARIMAS

dėl žemės ūkio ir maisto produktų geografinių nuorodų apsaugos

EUROPOS SĄJUNGA

ir

ISLANDIJA,

toliau – Šalys,

ATSIŽVELGDAMOS į tai, kad Šalys susitaria siekti darnios abipusės geografinių nuorodų, kaip apibrėžta Sutarties dėl intelektinės nuosavybės teisių aspektų, susijusių su prekyba (TRIPS), 22 straipsnio 1 dalyje, plėtotės ir skatinti prekybą žemės ūkio ir maisto produktais, kurių kilmės vieta –Šalių teritorijos,

ATSIŽVELGDAMOS į tai, kad Europos ekonominės erdvės susitarime (toliau – EEE susitarimas) numatytas abipusis vynams, aromatizuotiems vyno produktams ir spiritiniams gėrimams taikomų geografinių nuorodų pripažinimas ir apsauga,

SUSITARĖ:

1 straipsnis

Taikymo sritis

1. Šiuo Susitarimu užtikrinamas žemės ūkio ir maisto produktų (išskyrus vynus, aromatizuotus vyno produktus ir spiritinius gėrimus), kurių kilmės vieta – Šalių teritorijos, geografinių nuorodų pripažinimas ir apsauga.

2. Pagal šį Susitarimą vienos Šalies geografines nuorodas kita Šalis saugo tik jei jos patenka į 2 straipsnyje nurodytų teisės aktų taikymo sritį.

2 straipsnis

Pripažintos geografinės nuorodos

1. Išnagrinėjusi I priedo A dalyje išvardytus Islandijos teisės aktus, Europos Sąjunga daro išvadą, kad tie teisės aktai atitinka I priedo B dalyje nustatytus elementus.

2. Išnagrinėjusi I priedo A dalyje išvardytus Europos Sąjungos teisės aktus, Islandija daro išvadą, kad tie teisės aktai atitinka I priedo B dalyje nustatytus elementus.

3. Islandija, baigusi I priedo C dalyje nustatytą prieštaravimo procedūrą ir išnagrinėjusi II priede išvardytas pagal 2 dalyje nurodytus teisės aktus Europos Sąjungoje įregistruotas Europos Sąjungos žemės ūkio ir maisto produktų geografines nuorodas, toms geografinėms nuorodoms suteikia šiame Susitarime nustatyto lygio apsaugą.

4. Europos Sąjunga, baigusi I priedo C dalyje nustatytą prieštaravimo procedūrą ir išnagrinėjusi II priede išvardytas pagal 1 dalyje nurodytus teisės aktus Islandijoje įregistruotas Islandijos žemės ūkio ir maisto produktų geografines nuorodas, toms geografinėms nuorodoms suteikia šiame Susitarime nustatyto lygio apsaugą.

3 straipsnis

Naujų geografinių nuorodų įtraukimas

1. Šalys susitaria dėl galimybės baigus I priedo C dalyje nustatytą prieštaravimo procedūrą ir išnagrinėjus 2 straipsnio 3 ir 4 dalyse nurodytas geografines nuorodas – jei minėtų veiksmų rezultatas tenkina abi Šalis – 10 straipsnio 3 dalyje nustatyta tvarka į II priedą įtraukti naujų saugotinų geografinių nuorodų.

2. Šalis neprivalo kaip geografinės nuorodos saugoti pavadinimo, kuris sutampa su augalo ar gyvūno veislės pavadinimu arba yra į jį labai panašus, todėl vartotojai galėtų susidaryti klaidingą įspūdį apie tikrąją produkto kilmę.

4 straipsnis

Geografinių nuorodų apsaugos mastas

1. II priede išvardytos geografinės nuorodos, įskaitant pagal 3 straipsnį įtrauktas naujas nuorodas, saugomos nuo:

2. Šalių teritorijose saugomos geografinės nuorodos netampa bendrinėmis.

3. Kai geografinės nuorodos visiškai arba iš dalies sutampa, apsauga suteikiama kiekvienai iš jų, jei tos nuorodos yra naudojamos sąžiningai, deramai atsižvelgiant į vietos bei tradicinę vartoseną ir į faktinį pavojų, kad jos bus supainiotos. Šalys bendrai nusprendžia dėl praktinių naudojimo sąlygų, kurių laikantis sutampančios geografinės nuorodos bus atskiriamos viena nuo kitos, ir kartu atsižvelgia į poreikį atitinkamiems gamintojams užtikrinti vienodas sąlygas ir į tai, kad nebūtų klaidinami vartotojai. Vartotoją klaidinantis homonimiškas pavadinimas, verčiantis vartotoją klaidingai manyti, kad produktai kilę iš kitos teritorijos, neregistruojamas net jeigu jis tiksliai atitinka faktinį teritorijos, regiono ar vietos, iš kurios kilęs tas produktas, pavadinimą.

4. Jei viena Šalis, derėdamasi su trečiąja šalimi, siūlo suteikti apsaugą tos trečiosios šalies geografinei nuorodai, ir pavadinimas sutampa su kitos Šalies geografine nuoroda, prieš tokiam pavadinimui suteikiant apsaugą apie tai pranešama pastarajai Šaliai ir jai suteikiama galimybė pateikti pastabų.

5. Jokia šio Susitarimo nuostata neįpareigoja vienos Šalies saugoti kitos Šalies geografinės nuorodos, kuri nesaugoma arba nebesaugoma savo kilmės šalyje. Jei kuri nors geografinė nuoroda nustoja būti saugoma savo kilmės šalyje, Šalys apie tai praneša viena kitai. Toks pranešimas pateikiamas pagal 10 straipsnio 3 dalį.

6. Jokia šio Susitarimo nuostata nedaro poveikio bet kurio asmens teisei prekiaujant naudoti savo asmenvardį arba savo verslo pirmtako asmenvardį, išskyrus atvejus, kai toks asmenvardis naudojamas vartotojus klaidinančiu būdu.

5 straipsnis

Teisė naudoti geografines nuorodas

1. Pagal šį Susitarimą saugomą pavadinimą gali naudoti visi atitinkamą produkto specifikaciją atitinkančiais žemės ūkio ir maisto produktais prekiaujantys veiklos vykdytojai.

2. Kai geografinė nuoroda tampa saugoma pagal šį Susitarimą, tokį saugomą pavadinimą turi būti leidžiama naudoti neregistruojant naudotojų ir netaikant papildomų mokesčių.

6 straipsnis

Santykis su prekių ženklais

1. Laikydamosi kiekvienos iš Šalių teisės aktų, Šalys ex officio ar bet kurios suinteresuotosios šalies prašymu atsisako įregistruoti prekių ženklą, kuris naudojamas bet kuriomis iš 4 straipsnio 1 dalyje nurodytų aplinkybių, susijusių su panašių produktų saugoma geografine nuoroda, arba panaikina tokio prekių ženklo registraciją su sąlyga, kad prekių ženklo registracijos paraiška nurodytoje teritorijoje pateikta vėliau negu geografinės nuorodos registracijos paraiška.

2. 2 straipsnyje nurodytų geografinių nuorodų registracijos paraiškos pateikimo diena laikoma šio Susitarimo įsigaliojimo diena.

3. 3 straipsnyje nurodytų geografinių nuorodų registracijos paraiškos pateikimo diena laikoma prašymo suteikti apsaugą geografinei nuorodai perdavimo kitai Šaliai diena.

4. Šalys neprivalo geografinei nuorodai suteikti 3 straipsnyje nurodytos apsaugos, jei, atsižvelgiant į prekių ženklo reputaciją ar žinomumą, galėtų kilti pavojus, kad suteikus tokią apsaugą vartotojai susidarys klaidingą įspūdį apie tikrąjį produkto tapatumą.

5. Nedarydamos poveikio 4 daliai, Šalys suteikia apsaugą geografinėms nuorodoms ir tada, kai egzistuoja ankstesnis prekių ženklas. Ankstesnis prekių ženklas – tai bet kuriomis iš 4 straipsnio 1 dalyje nurodytų aplinkybių naudojamas prekių ženklas, kurio registracijos paraiška pateikta, kuris yra įregistruotas arba kuris dėl sąžiningo naudojimo yra įgijęs skiriamąjį požymį (jei tokia galimybė numatyta atitinkamuose teisės aktuose) vienos iš Šalių teritorijoje iki dienos, kurią kita Šalis pagal šį Susitarimą pateikė geografinės nuorodos apsaugos paraišką. Toks prekių ženklas gali būti toliau naudojamas ir jo naudojimas gali būti atnaujinamas nepaisant geografinės nuorodos apsaugos, jei pagal Šalių teisės aktus, reglamentuojančius prekių ženklus, nėra pagrindo to prekių ženklo registraciją pripažinti negaliojančia ar panaikinti.

7 straipsnis

Vykdymo užtikrinimas

Šalių valdžios institucijos užtikrina tinkamą 4–6 straipsniuose numatytą apsaugą, kad užkirstų kelią bet kokiam neteisėtam saugomų geografinių nuorodų naudojimui ir atitinkamais atvejais jį sustabdytų. Šią apsaugą jos užtikrina ir bet kurios suinteresuotosios šalies prašymu.

8 straipsnis

Bendrosios taisyklės

1. Visi 2 ir 3 straipsniuose nurodyti produktai importuojami, eksportuojami ir jais prekiaujama laikantis Šalies, kurioje produktai pateikiami rinkai, teritorijoje taikomų įstatymų ir kitų teisės aktų.

2. Visus su registruota geografine nuoroda pažymėtų produktų specifikacijomis susijusius klausimus nagrinėja Jungtinis komitetas, įsteigtas remiantis 10 straipsniu.

3. Pagal šį Susitarimą saugomų geografinių nuorodų registraciją gali panaikinti tik ta Šalis, iš kurios produktas kilęs.

4. Šiame Susitarime nurodyta produkto specifikacija yra Šalies, iš kurios teritorijos produktas kilęs, valdžios institucijų patvirtinta produkto specifikacija, įskaitant visus patvirtintus jos pakeitimus.

9 straipsnis

Bendradarbiavimas ir skaidrumas

1. Šalys tiesiogiai arba per Jungtinį komitetą, įsteigtą remiantis 10 straipsniu, bendradarbiauja visais su šio Susitarimo įgyvendinimu ir veikimu susijusiais klausimais. Visų pirma, viena Šalis gali prašyti kitos Šalies informacijos, susijusios su produktų specifikacijomis bei jų pakeitimais ir ryšių centrais, į kuriuos galima kreiptis informacijos apie kontrolės nuostatas.

2. Kiekviena Šalis gali viešai skelbti produktų specifikacijas arba jų santrauką, taip pat nurodyti ryšių centrus, į kuriuos galima kreiptis informacijos apie kontrolės nuostatas, susijusias su kitos Šalies geografinėmis nuorodomis, kurios saugomos pagal šį Susitarimą.

10 straipsnis

Jungtinis komitetas

1. Abi Šalys susitaria įsteigti Jungtinį komitetą, kurį sudaro Europos Sąjungos ir Islandijos atstovai ir kurio paskirtis – stebėti, kaip įgyvendinamas šis Susitarimas, ir stiprinti bendradarbiavimą bei dialogą geografinių nuorodų klausimais.

2. Jungtinis komitetas sprendimus priima bendru sutarimu. Jis nustato savo darbo tvarkos taisykles. Komiteto posėdžiai rengiami bet kurios Šalies prašymu pakaitomis Europos Sąjungoje ir Islandijoje, o jo posėdžių laiką, vietą ir posėdžiavimo būdą (tai gali būti ir vaizdo konferencija) bendrai nustato Šalys; posėdis surengiamas ne vėliau kaip per 90 dienų po prašymo pateikimo.

3. Jungtinis komitetas taip pat rūpinasi, kad Susitarimas tinkamai veiktų, ir gali svarstyti visus klausimus, susijusius su jo įgyvendinimu ir taikymu. Komiteto atsakomybės sritys visų pirma yra šios:

11 straipsnis

Įsigaliojimas

1. Šį Susitarimą Šalys ratifikuoja ar patvirtina pagal savo vidaus procedūras.

2. Remiantis 3 dalimi, šis Susitarimas įsigalioja pirmą pirmo mėnesio, einančio po tos dienos, kurią Šalys pranešė viena kitai, kad 1 dalyje nurodytos procedūros yra baigtos, dieną.

3. Jei ši diena yra ankstesnė nei du tūkstančiai septynioliktų metų kovo dvidešimt trečią dieną Briuselyje pagal EEE susitarimo 19 straipsnį sudaryto Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų įsigaliojimo diena, šis Susitarimas įsigalioja tik tą pačią dieną kaip ir pastarasis susitarimas.

Съставено в Брюксел на двадесет и трети март през две хиляди и седемнадесета година.

Hecho en Bruselas, el veintitrés de marzo de dos mil diecisiete.

V Bruselu dne dvacátého třetího března dva tisíce sedmnáct.

Udfærdiget i Bruxelles den treogtyvende marts to tusind og sytten.

Geschehen zu Brüssel am dreiundzwanzigsten März zweitausendsiebzehn.

Kahe tuhande seitsmeteistkümnenda aasta märtsikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Μαρτίου δύο χιλιάδες δεκαεπτά.

Done at Brussels on the twenty third day of March in the year two thousand and seventeen.

Fait à Bruxelles, le vingt trois mars deux mille dix-sept.

Sastavljeno u Bruxellesu dvadeset trećeg ožujka godine dvije tisuće sedamnaeste.

Fatto a Bruxelles, addì ventitré marzo duemiladiciassette.

Briselē, divi tūkstoši septiņpadsmitā gada divdesmit trešajā martā.

Priimta du tūkstančiai septynioliktų metų kovo dvidešimt trečią dieną Briuselyje.

Kelt Brüsszelben, a kétezer-tizenhetedik év március havának huszonharmadik napján.

Magħmul fi Brussell, fit-tlieta u għoxrin jum ta’ Marzu fis-sena elfejn u sbatax.

Gedaan te Brussel, drieëntwintig maart tweeduizend zeventien.

Sporządzono w Brukseli dnia dwudziestego trzeciego marca roku dwa tysiące siedemnastego.

Feito em Bruxelas, em vinte e três de março de dois mil e dezassete.

Întocmit la Bruxelles la douăzeci și trei martie două mii șaptesprezece.

V Bruseli dvadsiateho tretieho marca dvetisícsedemnásť.

V Bruslju, dne triindvajsetega marca leta dva tisoč sedemnajst.

Tehty Brysselissä kahdentenakymmenentenäkolmantena päivänä maaliskuuta vuonna kaksituhattaseitsemäntoista.

Som skedde i Bryssel den tjugotredje mars år tjugohundrasjutton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen